Samas on meil Jeesuse väga selge käsk minna kogu maailma ja teha Tema jüngriteks kõik maailma rahvad neid ristides ja õpetades. Sellele lisab 1527. aastal dr Martin Luther, et «kõik, kellele Jumal on andnud vastutuse kanda hoolt noorte  kasvatamise ja harimise eest, kuid jätavad selle ülesande täitmata, on süüdi mõistetud needvas patus». Selle kohustuse unarussejätmine õõnestab nii Jumala riiki kui inimühiskonda. Need, kes jätavad hädavajaliku hariduse andmata, on Lutheri sõnul «Jumala ja inimeste halvimad vaenlased». Meie kiriku ees on avanenud üks uus võimalus inimesi õpetada. See on nende lastevanemate õpetamine, kes soovivad oma lastel lasta armulauast osa saada.